Diari Oficial de la Generalitat Valenciana


Sumari del DOGV 1620, del 12-09-1991 (1991/822580)

RESOLUCIÓ de 8 de juliol de 1991, del Director General de Treball, per la qual es disposa el registre i publicació del conveni col-lectiu de l'empresa "Editorial Prensa Valenciana, SA".
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1620

Data del DOGV
:   12-09-1991

Secció del DOGV
:   ALTRES DISPOSICIONS

Número del document
:   1991/822580


Data del document
:   08-07-1991

Organisme emissor
:   Conselleria de Treball i Afers Socials

Tipus de document
:   Resolució

Resolució de 8 de juliol de 1991, del Director General de Treball, per la qual es disposa el registre i publicació del conveni col.lectiu de l'empresa "Editorial Prensa Valenciana, SA".  
Vist el text articulat del conveni col·lectiu de treball de l?empresa «Editorial Prensa Valenciana, SA», subscrit el dia 10 de juny de 1991, per representació de l?empresa i dels treballadors, presentat davant la Direcció General de Treball en data 02.07.91, i segons l'article 90, apartats 2 i 3 de la Llei 8/1980, de 10 de març, i en el Reial Decret 1040/1981, de 22 de maig, sobre registre i dipòsit dels convenis col·lectius de treball, d'acord amb les competències que té transferides segons RD 4105/82, de 29 de desembre, resolc:  
Article primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.  
Article segon  
Disposar-ne la publicació al Diari Oficial de la Generalitat Valenciana.  
València, 8 de juliol de 1991.   
El Director General de Treball:   
Eduard Montesinos i Chilet.  
CAPITOL I  
Ambit i vigència  
Article 1r. Ambit territorial  
Les normes contingudes en aquest conveni col·lectiu seran d'aplicació a tots els centres de treball d'Editorial Prensa Valenciana, SA, en territori de la Comunitat Valenciana, constituïts i que pugen constituir-se en el futur, durant el temps de la seua vigència.  
Article 2n. Ambit personal.  
Aquest conveni col·lectiu afectarà tot el personal que presta el seu servei en l?empresa mitjançant contracte laboral i tot aquell que ingresse amb caràcter fix o temporal, qualsevol que siga la seua comesa.  
Queden expressament exclosos:  
a) Qui exerceixen funcions d'alt consell, alta direcció i alt govern.  
b) Professionals liberals vinculats per contractes civils de prestació de serveis.  
c) Assessors.  
d) Els corresponsals i col·laboradors que tinguen formalitzat un contracte civil amb l?empresa on s'exclou la relació laboral.  
e) Els col·laboradors i els que no mantinguen una relació continuada amb l?empresa.  
f) Els agents comercials o publicitaris que treballen per a Editorial Prensa Valenciana, S.A., amb llibertat de representar altres empreses dedicades a igual o diferent activitat.  
g) Els columnistes o col·laboradors continus, que reben un pagament per prestació de serveis, encara que llur col·laboració fora periòdica i habitual.  
h) El personal autònom o pertanyent a empreses concessionàries de serveis, com el de distribució o contracte de prestació de servei amb l?Editorial Prensa Valenciana, S.A.  
i) En general, els que fan referència als articles 1 i 2 de la llei 8/1980, de 10 de mare, de l?Estatut dels Treballadors, com també l'article 2 de l?Ordenança Laboral de Treball en Prensa.  
Article 3r. Ambit funcional.  
Les normes d'aquest conveni afectaran totes les activitats de l?empresa Editorial Prensa Valenciana, S.A., que tinguen relació amb l?elaboració, edició i impressió del diari Levante-EMV.  
Article 4t. Ambit temporal.  
Aquest conveni començarà a regir a partir del dia 1 de gener de 1.991 qualsevol que siga la data de la publicació al Butlletí Oficial de la Província.  
La durada d'aquest conveni serà fins al 31 de desembre.  
Article 5è. Pròrrogues.  
En complir la data del venciment, cas que no hagués estat expressament denunciat per qualsevol de les parts amb, almenys, tres mesos de temps, aquest conveni es considerarà prorrogat per a 1.992, i es pagarà en aquest any un «plus conveni 91», la Quantia del qual serà el 100% de l?IPC d'aqueix any sobre tots els conceptes salarials i extrasalarials que s'han rebut en l'any 1991. Els esmentats conceptes salarials i extrasalarials que s'han rebut en 10 any 1991. Els esmentats conceptes salarials i extrasalarials, per tant, quedarien invariables.  
I per als anys vinents s'ajustarà al que disposa l'apartat 2 de l'article 86 de l?Estatut dels treballadors.  
CAPITOL II Interpretació i normes supletòries  
Article 6è. Ordenança de treball aplicable.  
Tot el personal sotmés a aquest conveni, qualsevol siga la seua categoria i funcions, continuarà emmarcat com fins ara en l?Ordenança Laboral de Treball en Prensa de desembre de 1.976, complementada amb les ulteriors disposicions legals sorgides o que pogueren sorgir durant la vigència d'aquest conveni i amb allò que hi ha pactat.  
Article 7è. Comissió paritària.  
Es crea una comissió paritària encarregada de la interpretació, arbitratge, conciliació i vigilància del compliment de les normes contingudes en el present coveni col·lectiu.  
Aquesta comissió serà formada per dos representants designats per la direcció de l?empresa i per dos representants elegits pel comitè d'empresa. Cada representant tindrà un sol vot i els acords s'adoptaran per majoria dels assistents.  
Consultada la comissió paritària, el seu acord tindrà caràcter decisori, que haurà de reflectir-se en acta, si bé qualsevol de les parts podrà exercitar els drets de què es crega assistida davant la jurisdicció laboral, de conformitat amb les disposicions legals vigents.  
CAPITOL III Organització del treball  
Article 8è. Principi general (Organització treball)  
L'organització pràctica del treball i l'assignació de funcions és facultat de la direcció de l?empresa, la qual s'obliga a portar-la a efecte de tal manera que s'obtinguen les finalitats proposades amb la col·laboració del personal.  
El comitè d'empresa tindrà atribuïdes funcions d'assessorament, orientació i proposta en els temes relacionats amb l?organització i racionalització. Tot canvi o modificació que per part de l?empresa es pretenga incloure, caldrà que siga comunicat al comitè d'empresa amb 15 dies d'antelació, perquè aquest emeta el seu informe corresponent en els casos d'implantació o revisió de sistemes d'organització i control del treball, tot això sense perjudici de les normes legals que li siguen d'aplicació.  
Article 9è. Activitat.  
Al personal adscrit al present conveni li correspon en la seua jornada diària laboral de 6 hores la confecció del material assignat amb destinació al diari Levante-EMV  
L'edició d'altres publicacions podrà ser pactada per grups de treballadors i l?empresa, de comú acord i amb intervenció del comitè d'empresa.  
CAPITOL IV Condicions econòmiques  
Article 10. Clàusula de revisió salarial  
Posat que l?IPC corresponent a 1991 registrés un increment superior a l'augment pactat en l'acord econòmic d'aquest conveni, es produirà una revisió salarial en l'excés sobre l'indicada xifra, tan prompte es constate oficialment aquesta circumstància.  
Aquest increment es pagarà amb efecte de l'1 de gener de 1.991 i servirà per consegüent com a base de càlcul per a l'increment salarial de 1.992, i per a dur-lo a terme es prendrà com a referència els salaris utilitzats per a realitzar els augments pactats en aquest any.  
La revisió salarial es pagarà en una sola paga durant el primer trimestre de 1.992.  
Article 11. Compensació i absorció.  
8.1. Totes les condicions plantejades formen un tot orgànic indivisible, i a efecte de la seua aplicació pràctica han de ser considerades globalment.  
8.2. Operarà la compensació i absorció quan els salaris realment pagats en el seu conjunt i còmput anual siguen més favorables per a tots els treballadors que els fixats en l?ordre normatiu o convencional de referència.  
Article 12.  
Els treballador que han estat rebent el «complement personal» seguiran rebent-lo d'ara en avant, sense que sobre aquest complement puga operar la compensació i absorció establerts en l'article 11 del present conveni col·lectiu.  
Article 13. Remuneracions  
El personal inclòs en aquest conveni rebrà 12 pagues anuals més tres pagues extraordinàries de l?import d'una mensualitat cadascuna, amb exclusió del plus de jornada partida, corresponent als mesos de març, juliol i desembre, en la quantia fixada per a cada categoria professional. Aquestes tres pagues es rebran abans dels dies 15 de març, 17 de juliol i 24 de desembre.  
En el supòsit que es gaudesquen les vacacions amb anterioritat a juny, l?empresa concedirà un avançament de fins la totalitat d'una mensualitat.  
Article 14. Beneficis  
L'empresa abonarà al personal en concepte de participació en beneficis, una paga en la forma estipulada per a aquest concepte en l?ordenança laboral, d'un 8% dels salaris reals percebuts durant l'any immediatament anterior. L'esmentada quantitat es prorratejarà en 15 mensualitats, i s'abonarà conjuntament amb el salari mensual, aplicant-se com fins ara s'ha fet.  
Article 15. Hores extraordinàries.  
Les hores treballades que excedesquen de la jornada laboral ordinària, sense perjudici del que disposa l'article 28 i 29, dedicació especial, tindran el caràcter d'hores extraordinàries.  
Es procurarà que les hores extraordinàries que s'hagen de realitzar siguen distribuïdes per un torn rotatori entre les persones que voluntàriament vulguen realitzar-les. Si açò no fos possible, es designaria les que hagen de fer els treballs corresponents, i s'establiran també torns rotatoris. Com a norma general es respectarà allò en l'article 35 de l?Estatut dels Treballadors. Mensualment s'informarà de les hores realitzades per cada treballador al comitè d'empresa.  
De mutu acord entre l'empresa i el treballador, podran ser acumulades per al seu gaudi com a dies de permís, amb un màxim de 12 dies a l'any.  
Article 16. Nocturnitat.  
Es manté el plus de nocturnitat del 25% tal i com estableix l'Estatut dels Treballadors.  
Article 17 Plus de jornada partida.  
Només s'abonarà el plus de jornada partida quan les necessitats del treball exigesquen que el temps de treball assignat amb caràcter fix es dividesca en dos períodes.  
L'import d'aquest plus es fixa en 10.595 pessetes mensuals. Acabat aquest tipus de jornada, no es rebrà aquest plus.  
Article 18. Crebant de moneda.  
El caixer rebrà una compensació econòmica de 4.709 pessetes mensuals, que tindrà la consideració de suplert.  
Article 19. Us de vehicle propi.  
Els treballadors no podran ser obligats a utilitzar el seu vehicle per a qüestions de treball, i l'empresa haurà de fer-se càrrec de les despeses de desplaçament en el mitjà de transport que prèviament s'hi pacte Cas que el treballador, voluntàriament, utilitze l'automòbil propi per a qualsevol tipus de desplaçament urbà o interurbà per assumptes laborals, rebrà 26 pessetes per quilòmetre recorregut, en concepte de despeses de combustible i amortització, que hauran de ser-li pagades abans de transcorregut un mes des del viatge en qüestió.  
Article 20. Plus antiguitat.  
El personal comprés en aquest conveni rebrà augments periòdics per anys de servei consistents en el pagament de triennis en la quantia de 4.120 pessetes.  
No es computarà a efecte, d'antiguitat el temps d'excedència voluntària.  
Els augments periòdics per anys de servei començaran a meritar-se a partir del primer dia del mes en què es complesca cada trienni.  
Article 21. Plus de transport.  
Els treballadors que siguen traslladats al centre de treball situat en el polígon industrial Font del Jarro de la localitat de Paterna, rebran 6.474 pessetes mensuals (durant 12 mesos a l'any) en concepte de plus de transport, en compensació de les despeses de transport.  
Allò previst en l'article 19 (ús del vehicle propi) d'aquest conveni col·lectiu no és aplicable als supòsits de trasllat de centre de treball, sinó únicament a aquells en què un treballador a instàncies de l'empresa haja d'eixir del centre de treball per dur a terme gestions de qualsevol índole. Aquest article només afectarà la plantilla actual.  
Article 22. Plus de mobilitat horària  
Ateses les característiques del treball en Prensa, l?empresa podrà negociar individualment la disponibilitat d'horari laboral, de manera que l?empresa puga modificar l?horari de treball quan ho crega avinent.  
Aquestes condicions hauran de pactar-se per temps determinat, como a màxim per un any, renovable si és coincident la voluntat de les parts, i es concretarà en l?escaient contracte signat per ambdues. En tractar-se d'un pacte voluntari, les condicions del contracte estaran vigents en la data mateixa de la seua signatura, i podrà ser rescindit abans del terme pactat per simple preavís de qualsevol de les parts amb un mes d'antelació.  
Per tant, aquest plus de mobilitat horària, per un import de 10.595 pessetes mensuals únicament i exclusivament es pagarà s'haja pactat amb el treballador en la forma prevista en el paràgraf anterior.  
Article 23. Acord econòmic.  
Es pacta per a aquest conveni un augment salarial del 8,5 per cent sobre tots els conceptes.  
CAPITOL V Jornada i horari  
Article 24. Jornada de treball.  
La jornada de treball per a tot el personal afectat per aquest conveni col·lectiu serà de 6 hores diàries, de dilluns a dissabte.  
El personal amb jornada continuada tindrà dret a un descans retribuït de 20 minuts.  
Al treballador que no faça ús del citat descans, no se li computarà com a jornada extraordinària.  
Article 25. Jornada en diumenge (edició dilluns)  
Tots els treballadors que presten servei el diumenge, en jornada de sis hores, per tal de confeccionar l?edició de dilluns, rebran la quantitat de 14.000 pessetes i el dia de descans setmanal es traslladarà a altre dia de la setmana, el qual serà fixat d?acord amb l?organització del treball.  
Article 26. Horari de treball.  
Es manté per a aquest conveni col·lectiu que la direcció de l?empresa, quan hi hagen provades raons tècniques, organitzatives o productives, d?acord o amb l?informe preceptiu previ del comitè d'empresa i amb l'aprovació de l'autoritat laboral, podrà avançar o retardar el començament dels horaris establerts en dues hores com a màxim i per una sola vegada durant la vigència d'aquest conveni per a cada secció i/o torn, i ho posarà en coneixement dels treballadors amb 15 dies d'antelació.  
Així mateix, per aconseguir la necessària continuïtat del procés productiu, podrà establir-se horaris especials que no afecten més operaris que els imprescindibles per a cada secció i/o torn, amb l'informe previ del comitè d'empresa.  
Article 27. Canvi de torn de treball.  
Abans de fer la convocatòria de qualsevol plaça es consultarà el personal de la mateixa categoria i especialitat, per si desitgés canviar de torn. En el supòsit que hi hagen diverses peticions es donarà preferència al més antic de la categoria, sempre que ho permeta l'organització del treball. En el cas del personal que estant en el torn de nit passés, a petició pròpia, al torn de dia, per motiu de l'organització del treball o plaça vacant, o de nova creació, l'interessat no rebrà el plus de nocturnitat. Si el trasllat fóra a requeriment de l'empresa, aquesta proposarà al personal de la mateixa categoria i especialitat canviar de torn, i donarà preferència al més antic en la categoria. En aquest supòsit, si tingués el plus de nocturnitat i la plaça fóra de dir-se li mantindrà el plus de nocturnitat.  
Article 28. Règim de redacció.  
28.1. Per la singularitat del treball de redacció, s'assignarà a aquest personal tasca, entenent-se per aquesta el treball o conjunt de treballs que puga realitzar normalment un redactor per la jornada que li marca l?ordenança laboral de premsa, i podrà alternar-se tots els treballs propis de la seua competència professional. Després de realitzada la tasca, està complida la jornada. L'establiment de tasques, seccions, torns, suplències, horaris base i, en general, l?organització pràctica del treball en la redacció, serà competència exclusiva del director, en coordinació amb les necessitats exigides per l?organització de l?empresa.  
28.2. Dedicació especial.  
Atesa la naturalesa de la professió periodística, l'empresa i el personal de redacció podran negociar individualment l'augment de la jornada i la disponibilitat a qualsevol hora del dia per cobrir necessitats informatives.  
Aquestes condicions caldrà que es pacten per temps determinat, com a màxim, per un any, renovable si és coincident la voluntat de les parts, i es concretarà en el corresponent contracte signat per ambdues. En tractar-se d'un pacte voluntari, les condicions del contracte començaran a vigir en la data mateixa de la signatura, i podrà ser rescindit abans del terme per simple preavís de qualsevol de les parts amb un mes d'antelació.  
Per dedicació especial, es pagarà un mínim de 294.306 pessetes brutes anuals.  
Article 29. Dedicació especial administració.  
Per les peculiaritats del treball en premsa, l'empresa i el personal d'administració podrà negociar individualment l'augment de la jornada laboral i la disponibilitat a qualsevol hora del dia per cobrir necessitats administratives.  
Aquestes condicions hauran de pactar-se per temps determinat, com a màxim per un any, renovable si és coincident la voluntat de les parts, i es concretarà en l'escaient contracte signat per ambdues. En tractar-se d'un pacte voluntari, les condicions del contracte vigiran en la data mateixa de la signatura, i podrà ser rescindit abans del terme pactat per simple preavís de qualsevol de les parts amb un mes d'antelació.  
Per dedicació especial es pagarà un mínim de 294.306 pessetes brutes anuals.  
CAPITOL VI Vacances, llicències i excedències  
Article 30. Permisos.  
El treballador, amb la justificació o avis previ, podrà absentar-se del treball amb dret a remuneració, per alguns dels motius i pel temps següent:  
a) 15 dies naturals en cas de matrimoni.  
b) 2 dies en els casos de naixement d'un fill o malaltia greu o mort de parents fins a segon grau de consanguinitat o afinitat. Quan per aquest motiu el treballador necessités fer un desplaçament a l'efecte, el termini serà de 5 dies.  
c) 1 dia per trasllat del domicili habitual.  
d) Pel temps indispensable per al compliment d'un deure inexcusable de caràcter públic i personal. Quan conste en una norma legal o convencional un període determinar, s'ajustarà a allò que aquest dispose pel que fa a la durada de l'absència i a la seua compensació econòmica.  
Quan el compliment del deure abans referit supose la impossibilitat de la prestació del treball degut, en més de 20% de les hores laborals en un període de tres mesos, podrà l'empresa passar el treballador afectat a la situació d'excedència regulada en l'apartat 1 de l'article 46 de l'Estatut dels treballadors; en el supòsit que el treballador, per compliment del deure o execució del càrrec, reba alguna remuneració, es descomptarà l'import d'aquesta del salari a què tingués dret en l'empresa.  
e) Per a realitzar funcions sindicals o de representació del personal en els termes establerts legalment o convencionalment.  
f) L'empresa concedirà el permís necessari (si coincidís el seu torn de treball) perquè qualsevol treballador puga absentar-se del seu Boc i assistir a la consulta del seu metge particular, ginecòleg, odontòleg, etc. Perquè aquest permís siga retribuït, el treballador haurà de presentar el corresponent justificant al cap de personal.  
i g) Quatre dies per a tràmits de divorci.  
D'altra banda, l'empresa, atenent a les necessitats de treball, podrà concedir als treballadors que ho sol·liciten un permís no retribuït fins a un màxim d'una setmana de durada, per atendre assumptes propis.  
Els permisos per a concórrer à exàmens s'ajustaran a allò establert en l'article 22 de l'Estatut dels Treballadors.  
Article 31 Excedències.  
31.1. El treballador amb si més no una antiguitat en l?empresa d'un any té dret que se li reconega la possibilitat de situar-se en excedència voluntària per un termini no menor d'un any i no major de cinc. Aquest dret només podrà ser exercit altra vegada pel mateix treballador si han transcorregut quatre anys des del final de l'anterior excedència.  
31.2. Els treballadors tindran dret a un període d'excedència, no superior a tres anys, per tenir cura de cada fill, a comptar des de la data del naixement d'aquest. Els successius fills donaran dret a un nou període d'excedència, que, si s'escau, posarà fi al que s'estigués gaudint. Quan el pare i la mare treballen, només un d'ells podrà exercir aquest dret.  
31.3. Així mateix, podran sol·licitar llur pas a la situació d'excedència en l?empresa els treballadors que exercesquen funcions sindicals d'àmbit provincial o superior, mentre dure l?exercici de llur càrrec representatiu.  
31.4. El treballador excedent conserva només un dret preferent al reingrés en les vacants d'igual o similar categoria a la seua que hi hagueren o es produïren en l?empresa.  
31.4. La petició d'excedència haurà de formular-se amb 30 dies naturals de temps, almenys, i en igual termini abans de finalitzar aquella, la de reingrés. L'incompliment del termini establert per a la petició de reingrés generarà la pèrdua de tots els drets de l'excedència.  
Article 32. Vacances.  
32.1. Tot el personal sotmès a aquest conveni gaudirà d'unes vacances anuals retribuïdes de 31 dies naturals ininterromputs.  
El primer any natural de col·locació només donarà al treballador a gaudir de vacacions proporcionalment al temps de prestació de serveis durant aquest.  
32.2. L'empresa queda facultada per fixar els torns de vacacions, preferentment durant el període de juny a setembre, ambdós inclusivament, de cada any, i les atorgarà d'acord amb les necessitats del servei, procurant complaure el personal quant l'època del seu gaudi. Els treballadors que les gaudesquen fora de l'indicat període, per necessitats de l'empresa, tindran dret a una borsa de vacacions de 23.544 pessetes o 5 dies més de vacacions.  
32.3. No podran compensar-se en metàl·lic, en tot o en part, les vacacions anuals.  
32.4. Durant el primer trimestre de cada any, els caps de cada secció confeccionaran, conjuntament amb els treballadors afectats, el calendari de vacances, el qual es presentarà al cap de personal. Els calendaris de vacances s'aprovaran i seran definitius quan siguen aprovats per mutu acord entre el comitè d'empresa i el cap de personal.  
32.5. Quan ambdós cònjuges treballen en l'empresa, tindran preferència per gaudir llurs vacances simultàniament; en tot cas s'aplicarà el que disposa l'article 38.2., paràgrafs c) i d), de l'Estatut dels Treballadors.  
32.6. La incapacitat laboral transitòria sobrevinguda durant el gaudi de les vacances, sempre que estiga justificada pel corresponent comunicat de baixa, interromp el gaudi d'aquestes Els dies d'interrupció podran ser presos a continuació o en altres dates que permeten les necessitats del servei, sempre de comú acord amb l?empresa.  
32.7. La incapacitat laboral transitòria en el transcurs de l'any no donarà lloc a descomptes en el període de vacacions.  
Article 33. Festius.  
Per les especials característiques del treball periodístic, els treballadors es comprometen a prestar també llurs serveis els 14 dies assenyalats per la legislació com a festes abonables. En compensació, els treballadors disposaran de 17 dies laborals. Aquesta lliurança podrà acumular-se a les vacacions anuals en tot o en part, de mutu acord i sempre que ho permeta l'organització del treball.  
Per a la concessió dels esmentats dies el treballador haurà de sol·licitar-ho per escrit, amb un temps mínim de 72 hores, i l'empresa haurà de contestar-li per escrit i en el termini de 48 hores.  
Article 34. Servei militar o civil.  
Tots els treballadors que s'incorporen a files, tindran reservats llurs llocs de treball durant el període que incloga el servei militar o civil reglamentari i dos mesos més, i se'ls computarà aquest temps a efecte d'antiguitat.  
Els que es troben en aquesta situació i tinguen una antiguitat mínima d'un any en l?empresa, tindran dret a percebre una gratificació mensual. equivalent al 75% del salari base fixat per la vigent ordenança de treball en premsa.  
Els que en reunir iguals requisits tinguen reconegut en la cartilla de la seguretat social llur esposa, fills o pares, a llur càrrec, percebran una gratificació equivalent al total del salari base fixat per a llur categoria en la citada ordenança de treball en premsa.  
Si el treballador fix no s'incorpora al seu lloc en el termini de dos mesos indicat en el paràgraf primer d'aquest article, causarà baixa en l'empresa.  
Article 35. Personal en circumstàncies especials.  
El treballador que, per raons de guarda legal, tinga a la seua cura directa algun menor de 6 anys o algun minusvàlid físic o psíquic, i sempre que no exercesca altra activitat retribuïda, tindrà dret a una reducció de la jornada de treball de, si més no, un terç; i un màxim de la meitat de la seua duració, amb la disminució proporcional del salari corresponent. Aquest dret només podrà ser exercit per un dels cònjuges.  
Igualment, al personal amb fills minusvàlids físics o psíquics, l?empresa li facilitarà permisos abonables quan els referits treballadors vulguen assistir a cursets d'orientació pedagògica per a l?educació dels seus fills, sempre que aquests cursets coincidesquen amb la jornada laboral, i hauran de sol·licitar-ho a l?empresa amb el temps suficient.  
Article 36. Maternitat.  
S'acomodarà al que disposa la Llei 3/1989, de 3 de març llevat de les millores introduïdes en aquest conveni.  
CAPITOL VII Període de prova, ascensos, provisió de vacants i escalafons  
Article 37.  
En el supòsit d'ascens de categoria professional, si el treballador estava rebent un sou superior al reflectit en el quadre salarial per a la categoria que tingués abans de l'ascens, se li aplicarà, en Lloc de l'augment establert en el quadre salarial, el percentatge que hi haja en el quadre entre les dues categories al seu salari total, sempre que el salari que marque el quadre salarial per a la nova categoria siga inferior a l'augment salarial que resulte d'aplicar el percentatge assenyalat.  
Article 3& Ascens personal administratiu.  
A la categoria d'oficial segona ascendiran automàticament els auxiliars administratius en complir els tres anys en la categoria d'auxiliar.  
Article 39. Període de prova.  
Podrà concertar-se per escrit un període de prova, que en cap cas podrà excedir de 4 mesos per als tècnics titulats, ni dos mesos per als altres treballadors, llevat dels no qualificats, i en aquest cas la duració màxima serà de 15 dies laborals.  
Durant el període de prova el treballador tindrà els drets i obligacions corresponents a la categoria professional i al Lloc de treball que ocupe, com si fora de plantilla, tret dels derivats de la relació laboral, que podrà produir-se a instància de qualsevol de les parts durant el seu transcurs.  
Transcorregut el període de prova sense que s'haja produït el desistiment, el contracte produirà plens efectes, i es computarà el temps dels serveis prestats en l'antiguitat del treballador en l'empresa.  
La situació d'incapacitat laboral transitòria que efecte el treballador durant el període de prova interromp el còmput d'aquest, sempre que es produesca acord entre ambdues parts.  
Article 40. Vacants.  
L'empresa anunciarà les vacants a cobrir en els centres de treball en què la vacant es produesca, i detallarà:  
- Nombre i categoria dels Llocs a cobrir.  
- Característiques del Lloc.  
- Requisits.  
- Condicions de treball.  
- Data d'examen, si n'hi hagués.  
- Termini de sol·licitud de la vacant.  
- Data, lloc i horari del curset de formació, si n'hi ha, com també la data d'inscripció en aquest.  
Té preferència per ocupar la vacant anunciada el personal de la plantilla de l?empresa i, dintre d'aquest, el de la mateixa categoria que la del Lloc a ocupar, sempre que, al parer de l'empresa, reunesca els requisits exigits per ocupar-lo. L'empresa designarà la persona que per mitjà de les proves o exàmens crega més avinent.  
Un representant del comitè d'empresa assistirà a la realització de les proves a què fa referència aquest article, sempre que hi tinguen Lloc, i participarà en la classificació d'aquestes. En tot cas, es designarà un tribunal compost per un representant de l'empresa, un representant del comitè d'empresa i pertanyent a la plantilla d'aquesta.  
L'empresa no discriminarà les sol·licituds de persones minusvàlides que reunesquen les característiques del lloc a ocupar.  
Allò previst en aquest article no s'aplicarà a les vacants corresponents a llocs de les redaccions i als càrrecs de confiança en la resta de les seccions.  
Article 41 Escalafons.  
En el mes de març de cada any, es publicarà l'escalafó del personal, expressiu de les situacions al 31 de desembre anterior, simultàniament es farà conèixer les vacants, si les hi hagués.  
CAPITOL VIII Treballs de diferent categoria  
El treballador que realitze funcions de categoria superior a les que corresponen a la categoria professional que tingués reconeguda, per un període superior a 6 mesos durant un any o 8 durant dos anys, pot reclamar davant la direcció de l?empresa la classificació professional escaient.  
Contra la negativa de l?empresa i amb l?informe previ del comitè pot reclamar davant la jurisdicció competent.  
Quan exercesca funcions de categoria superior, però no pertoque legalment o convencionalment l'ascens, el treballador tindrà dret a la diferència retributiva entre la categoria assignada i la funció que efectivament realitze.  
Si per necessitats peremptòries o imprevisibles de l'activitat productiva l?empresari precisar destinar un treballador a tasques corresponents a categoria inferior a la seua, només podrà fer-ho pel temps imprescindibles, i se li mantindrà la retribució i resta dels drets derivats de la seua categoria professional, i ho comunicarà als representants dels treballadors.  
CAPITOL IX Seguretat i higiene  
Article 43. Roba de treball.  
El personal operari, fotògraf, processadors o de fotomecànica, com també el personal de tallers que transiten aquestes seccions, rebrà, dues bates de treball a l'any, una en la primera quinzena de maig i l'altra en la primera quinzena de setembre.  
El personal de rotativa, tallers, mecànics magatzems, servei de manteniment, rebrà dues mudes de treball a l'any, consistents en pantalons i jaqueta o camisa.  
Article 44. Seguretat i higiene en el treball.  
Els treballadors i la direcció de l?empresa reconeixen la gran importància i atenció preferent que té la seguretat i higiene en el treball, i recorden que han de tenir primacia en l'actuació quotidiana les accions encaminades a protegir el treballador contra els riscos que pugen derivar-se en l?execució de llurs treballs, com també les dirigides a crear i fomentar en tots els components de l?empresa l?esperit de seguretat.  
Comissió de seguretat i higiene. Aquesta comissió del comitè d'empresa que siga designada té com a objecte fonamental fer arribar als treballadors les mesures adoptades per tal de millorar la seguretat, i també ser portadora de les inquietuds d'aquests com a autèntics col·laboradors de seguretat. Les funcions de la comissió de seguretat són:  
a) Promoure l?observança de les disposicions vigents per tal de prevenir els riscos professionals.  
b) Informar sobre el contingut de les normes de seguretat i higiene en l?empresa.  
c) Realitzar visites als llocs de treball i als serveis i dependències establerts per als treballadors de l?empresa, a fi de conèixer les condicions relatives a l?ordre, neteja, ambient, instal·lacions, màquines, ferramentes i processos laborals, i constatar els riscos que puguen afectar la vida o salut dels treballadors.  
d) Informar dels defectes i perills que advertesquen a la direcció de l'empresa, a la qual proposarà, si s'escau, l'adopció de mesures preventives necessàries i qualsevol que crega avinent.  
e) Interessar la pràctica de reconeixements mèdics als treballadors de l'empresa, segons allò acordat en les disposicions vigents.  
f) Vetllar per l?eficaç organització de la lluita contra incendis dins l?empresa.  
g) Conèixer les investigacions realitzades pels tècnics de l?empresa sobre accidents de treball i malalties professionals que s'hi produesquen.  
h) Investigar les causes dels accidents i de les malalties professionals produïdes en l?empresa, per tal d'evitar uns i altres, i en els casos greus i especials, practicar les informacions adients, els resultats de les quals comunicarà al director de l?empresa, al comitè i a la inspecció provincial de treball.  
i) Tenir cura perquè tots els treballadors reben una informació adequada en matèria de seguretat i higiene, i fomentar la col·laboració d'aquests en la pràctica i observança de les mesures preventives dels accidents de treball i malalties professionals.  
j) Estudiar i proposar a la direcció de l'empresa totes les mesures que calguen per obtenir i assolir unes bones condicions de seguretat i higiene, que redunden en una deguda protecció de la vida i integritat física dels treballadors.  
k) Cooperar en la realització i desenvolupament de programes i campanyes de seguretat i higiene del treball en l?empresa.  
l) Promoure l?ensenyança, divulgació i propaganda de la seguretat i higiene mitjançant cursets i conferències al personal de l?empresa.  
44.1. Treball en videoterminals.  
a) Totes les persones que treballen en videoterminals passaran una revisió anual oftalmològica, a més del reconeixement general que es realitza.  
b) Tots els videoterminals estaran proveïts de filtres protectors com a mesura bàsica de seguretat. Contràriament, un treballador, amb la comunicació prèvia al seu cap immediat, podrà negar-se a la realització del seu treball.  
c) Cap treballador podrà ser obligat a romandre davant els videoterminals més temps de l?establert en la seua jornada laboral, o siga, sis hores.  
CAPITOL X Beneficis i serveis socials  
Article 45. Plus de malaltia.  
Els treballadors en situació d'incapacitat laboral transitòria derivada de malaltia comú o accident rebran el 100% de llur salari real i pagues extres, llevat de substitució, sempre que presente en termini legal la corresponent baixa mèdica. El comitè d'empresa i l?empresa vetllaran per l'autenticitat de la causa de la baixa, amb l?emissió d'emissió d'informe respecte això; sempre que aquest siga negatiu s'aplicarà la legislació vigent.  
Article 46. Ajudes a l?estudi.  
L'empresa destinarà una quantitat anual de 542.500 pessetes, com a ajuda a l?estudi per als treballadors de la seua plantilla i per als fills si quedés excedent, sempre que ho sol·liciten i justifiquen.  
La distribució de l?esmentada quantitat la portarà a efecte una comissió nomenada pel comitè d'empresa, on estarà present a més un membre de l?empresa.  
Article 47. Fons d'acció social.  
L'empresa destinarà anualment la quantitat de 217.000 pessetes per a activitats culturals i recreatives, al servei de tot el personal.  
Article 48. Economat.  
L'empresa destinarà anualment la quantitat de 189.875 pessetes perquè el personal de la plantilla que ho desitge puga pagar les quotes de socis que actualment es mantenen amb Nusico.  
Article 49. Préstecs a llarg termini.  
L'empresa concedirà, amb la justificació prèvia suficient i sempre que la tresoreria de l'empresa ho permeta, préstecs individuals per una suma de fins a dos mensualitats brutes, que seran deduïts dels havers del sol·licitant en el termini de dotze mesos a partir de la concessió.  
Per a gaudir d'aquest dret, el treballador haurà de tenir com a mínim un any de permanència en l'empresa.  
El treballador no podrà sol·licitar cap prèstec fins que no haja estat deduït qualsevol altre que li n'hagen concedit.  
Cas que qualsevol sol·licitud fóra denegada per l'empresa, el treballador podrà sol·licitar la intervenció del comitè d'empresa perquè aquest intervinga davant la direcció per a la clarificació i explicació del cas.  
Article 50. Ajudes per fills minusvàlids.  
L'empresa concedirà una ajuda als treballadors que tinguen fills minusvàlids, d'igual quantia a la que percebesquen de l'Institut Nacional de la Seguretat Social.  
Article 51 Detenció governativa.  
Quan el treballador siga detingut per i en exercici de la seua professió, l'empresa es compromet a seguir pagant-li el total dels salaris i meritacions extraordinaris durant el termini de la seua detenció fins el moment de la seua incorporació al seu Lloc de treball, i a proporcionar-li els serveis jurídics necessaris per a la seua defensa, com també les fiances corresponents, sempre que es complesquen les instruccions del director de la publicació.  
Article 52. Assegurança col·lectiva de vida.  
L'empresa subscriurà, a favor de tots i cadascun dels treballadors, una assegurança de vida que garantirà:  
a) Mort per causa natural: 1.500.000 pessetes.  
b) Mort per causa accidental: 3.000.000 pessetes.  
c) Mort per accident de circulació: 3.000.000 pessetes.  
d) Per invalidesa absoluta i permanent, 1.500.000 pessetes.  
CAPITOL XI Comitè d'empresa i seccions sindicals  
Article 53. Drets del comitè d'empresa.  
L'empresa reconeix al comitè d'empresa les competències següents:  
1. Rebre informació, que li serà facilitada trimestralment, almenys, sobre l?evolució general del sector econòmic al qual pertany l?empresa, sobre la situació de la producció i vendes de l?entitat, sobre el seu programa de producció i evolució probable de l'ocupació de l'empresa.  
2. Conèixer el balanç, el compte de resultats, la memòria, i, en cas que l'empresa revestesca la forma de societat per accions, dels altres documents que es donen a conèixer als socis, i en les mateixes condicions que aquests.  
3. Emetre informe amb caràcter previ a l'execució per part de l'empresari, de les decisions adoptades per aquest sobre les qüestions següents:  
a) Reestructuració de plantilla i cessaments totals o parcials, definitius o temporals de plantilla.  
b) Reduccions de jornada, com també trasllat total o parcial de les instal·lacions.  
c) Plans de formació professional de l'empresa.  
d) Implantació o revisió de sistemes d'organització i control de treball.  
e) Estudi de temps, establiment de sistemes de primes o incentius i valoració de Llocs de treball.  
4. Emetre informe quan la fusió, absorció o modificació de l'estatus jurídic de l'empresa supose qualsevol incidència que efecte el volum d'ocupació.  
5. Conèixer els models de contracte de treball escrit que s'utilitze en l'empresa, com també els documents relatius a la terminació de la relació laboral.  
6. Ser informat de totes les sancions imposades per faltes molt greus.  
7. Conèixer, trimestralment, com a mínim, les estadístiques sobre l'índex d'absentisme i les seues causes, els accidents de treball i malalties professionals i les seues conseqüències, els índexs de sinistralitat, els estudis periòdics o especials del medi ambient laboral i els mecanismes de prevenció que s'utilitzen.  
8. Exercir una labor:  
a) De vigilància en el compliment de les normes vigents en matèria laboral, de seguretat social i ocupació, com també del respecte dels pactes, condicions i usos d'empresa en vigor, formulant, si s'escau, les accions legals avinents davant l'empresari i els organismes o tribunals competents.  
b) De vigilància i control de les condicions de seguretat i higiene en el desenvolupament del treball de l'empresa, amb les particularitats previstes en aquest ordre per l'article 44 del vigent conveni i l'article 19 de l'Estatut dels Treballadors.  
9. Participar, com es determine per conveni col·lecti, en la gestió d'obres socials establertes en l'empresa, en benefici dels treballadors o de llurs familiars.  
10. Col·laborar amb la direcció de l'empresa per a aconseguir el manteniment i l'increment de la productivitat, d'acord amb allò pactat en aquest conveni col·lectiu.  
11. Informar als seus representants en tots els ternes i qüestions assenyalats eh els punts anteriors, quant directament o indirectament tinguen o puguen tenir repercussió en les relacions laborals.  
12. Els informes que ha d'emetre el comitè d'acord amb les competències reconegudes en els apartats anteriors, cal elaborar-los en el termini de quinze dies.  
13. Es reconeix al comitè d'empresa capacitat, com a òrgan col·legiat, per exercir accions administratives o judicials en tot allò relatiu a l'àmbit dels seus components, per decisió majoritària dels seus membres.  
14. Els membres del comitè d'empresa, i aquest en el seu conjunt, observaran sigil professional en tot allò referent als apartats 1,2,3 i 4 del present article, i en especial en totes les matèries sobre les que la direcció assenyala expressament el caràcter reservat. En tot cas, cap document lliuratt per l'empresa al comitè, podrà ser utilitzat fora de l'estricte àmbit d'aquella i per a distints fins dels que motivaren el seu lliurament.  
15. La quitança es lliurarà en presència d'un membre del comitè, si així ho desitja l'interessat.  
Article 54. Drets sindicals. '  
L'empresa respectarà el dret de tots els treballadors a sindicar-se lliurement. Aquesta empresa reconeix els sindicats com a elements d'interés per al degut tractament de les relacions amb els seus treballadors.  
Sense ultrapassar el màxim legal, podran ser consumides les hores retribuïdes de què disposen els membres del comitè, a fi de preveure l'assistència dels membres a cursos de formació organitzats pel seu sindicat, instituts de formació i altres entitats.  
Els treballadors afiliats a un sindicat podran en l?àmbit de l?empresa:  
a) Constituir seccions sindicals, d?acord amb la legislació vigent.  
b) Realitzar reunions, amb la notificació prèvia a l?empresari, recaptar quotes i distribuir informació sindical, fora de les hores de treball i sense pertorbar l'activitat normal de l?empresa.  
c) Rebre la informació que li remeta el seu sindicat.  
d) Per tal de facilitar la difusió dels avisos que pugen interessar als afiliats al sindicat i als treballadors en general, podran utilitzar els taulers d'anunci, els quals hauran de situar-se al centre de treball en el lloc on es garantesca un adequat accés a aquest dels treballadors.  
Article 55. Garanties.  
Els membres del comitè d'empresa, com a representants legals dels treballadors, tindran les garanties següents:  
a) Obertura d'expedient contradictori en el supòsit de sancions per faltes greus o molt greus, on seran escoltats a part de l'interessat, el comitè d'empresa.  
b) Prioritat de permanència en l'empresa respecte dels altres treballadors, en els supòsits de suspensió o extinció per causes tecnològiques o econòmiques.  
c) No ser acomiadat ni sancionat durant l'exercici de les seues funcions, ni dins l'any següent a l'expiració del seu mandat, llevat que aquesta es produesca per revocació o dimissió, sempre que el comiat o sanció es base en l'acció del treballador en l'exercici de la seua representació, sense perjudici, per tant, d'allò establert en l'article 54 de l'Estatut dels Treballadors. Així mateix no podrà ser discriminat en la seua promoció econòmica o professional per raó, precisament, de l'execució de la seua representació.  
d) Expressar, col·legiadament, amb llibertat, les seues opinions en les matèries concernents a l'esfera de la seua representació, i podrà publicar i distribuir, sense pertorbar el normal desenvolupament del treball, les publicacions d'interès laboral o social, comunicant-ho a l'empresa.  
e) Disposar d'un crèdit d'hores mensuals retribuïdes, cadascun dels membres del comitè d'empresa, per a l'exercici de les seues funcions de representació, d'acord amb l'Estatut dels Treballadors, consistent en quinze hores.  
Per al present conveni es pacta l'acumulació d'hores dels distints membres del comitè d'empresa, sense ultrapassar el màxim total, i podran quedar rellevats del treball sense perjudici de la seua remuneració.  
Els treballadors elegits per a l'exercici d'un càrrec públic electiu dels sindicats legalment constituït, a partir de l'àmbit provincial, podran sol·licitar el seu pas a la situació d'excedència amb dret a reserva del lloc pel temps que dure el mandat.  
El treballador haurà de reincorporar-se en el termini màxim de trenta dies naturals a partir de la cessació en el servei, càrrec o funció.  
Article 56. Locals i taulers d'anuncis.  
Es posarà a disposició del comitè d'empresa i sindicats un local escaient, on podran desplegar les activitats i comunicar-se amb els treballadors, com també el mobiliari i materials d'oficina (com ara taula, cadires, armari, màquina descriure, folis i bolígrafs), necessari per a desenvolupar la seua labor, i diversos taulers d'anuncis.  
Les possibles discrepàncies es resoldran per l?autoritat laboral, amb l'informe previ de la inspecció de treball.  
CAPITOL XII Assemblea de treballadors  
Article 57 Assemblea de treballadors.  
1. Atès l'article 4 de l'Estatut dels Treballadors, els treballadors d'una mateixa empresa tenen dret a reunir-se en assemblea.  
L'assemblea podrà ser convocada pel comitè d'empresa o per un nombre de treballadors no inferior al 33% de la plantilla. L'assemblea serà presidida, en tot cas, pel comitè d'empresa, el qual serà responsable del normal desenvolupament d'aquesta, com també de la presència en l'assemblea de persones no pertanyents a l?empresa.  
Només s'hi podrà tractar d'assumptes que figuren prèviament inclosos en l?ordre del dia. La presidència comunicarà a l?empresari la convocatòria i els noms de les persones pertanyents a l?empresa que vagen a assistir al l'assemblea, i acordarà amb aquest les mesures adients per evitar perjudici en l'activitat normal de l?empresa.  
2. Quan per treballar per torns, per insuficiència dels locals o per qualsevol altra circumstància no puga reunir-se simultàniament tota la plantilla sense perjudici o alteració en el normal desenrotllament. de la producció, les diverses reunions parcials que hagen de fer-se es consideraran com a una sola i datades en el dia de la primera.  
Article 57.1. Convocatòria.  
La convocatòria, amb expressió de l'ordre del dia proposat pels convocats, es comunicarà a l'empresari amb quaranta-vuit hores d'antelació, a mínim, i aquest haurà d'acusar-ne recepció.  
Article 57.2. Votacions.  
Quan se sotmeta per part dels convocants l'adopció d'acords que afecten el conjunt dels treballadors, es requerirà per a la validesa d'aquells el vot favorable personal, lliure, directe i secret, inclòs el vot per correu, de la meitat més un dels treballadors de l'empresa o centre de treball.  
Article 57.3. Lloc de reunió.  
1. El lloc de reunió serà el centre de treball, si les condicions d'aquest ho permeten, i aquesta tindrà lloc fora de les hores de treball, tret d'acord amb l?empresari.  
2. L'empresari haurà de facilitar el centre de treball per a la realització de l?assemblea, llevat dels casos següents:  
a) Si no es compleixen les disposicions d'aquesta llei.  
b) Si haguessen transcorregut menys de dos mesos des de l?última reunió feta.  
c) Si encara no s'haguessen rescabalat o consolidat el rescabalament pels danys produïts en alteracions ocorregudes en alguna reunió anterior.  
d) Tancament legal de l?empresa.  
Les reunions informatives sobre convenis col·lectius que els siguen d'aplicació no estaran afectades per l'apartat b).  
CAPITOL X Canvis tecnològics  
Article 58. Canvis tecnològics.  
Davant la implantació de noves tecnologies i si es produïren excedents de plantilla, l?empresa, sobre la base de l?esperit de readaptació, facilitarà als treballadors afectats una recol·locació en altres seccions del periòdic en la mesura en què siga possible.  
Igualment, l?empresa, per mitjà dels cursets de formació professional corresponents, fomentarà l'adequació dels seus treballadors per ocupar un nou lloc de treball.  
Atés que el criteri de l?empres és la readaptació del seus treballadors, l?empresa preveurà, també, que les futures places de treball que es crearan en l'administració i en la redacció (en aquesta última secció només fins a redactor), puguen ser ocupades pel personal excedent.  
Els excedents passaran a integrar un borsa de treball l?objectiu de la qual serà cobrir totes les places que es crearan en un futur, sempre que acrediten condicions professionals per ocupar-les satisfactòriament a parer de l?empresa.  
Com a complement al que s'ha expressat abans, el personal afectat per la implantació de les noves tecnologies podrà acollir-se a un sis tema de baixes promogudes, consistents en la percepció de dos terços del salari anual brut que ha estat percebent. Caldrà que hi haja sol·licitud a l?efecte.  
QUADRE SALARIAL  
 Salari Plus Art. 48 Plus  
Categoria base mes E Prof. Per conveni  
- Redacció  
Subdirector 33.000 7.360 819.710  
Redactor Cap 28.960 7.665 973.422  
Red. Cap Secció 25.704 7.007 820.528  
Redactor 21.500 7.650 96.337  
Ajudants prefen. 16.600 - 89.955  
Ajudants 14.400 - 88.646  
- Administració  
Cap Secció 94.851 455.924  
Cap Negociat 12.552 741.359  
Oficial primera 16.600 90.613  
Oficial segona 14.400 88.638  
Auxiliar 12.400 66.163  
- Serveis auxiliars i subalterns  
Magatzemer 12.000 67.130  
Telefonista 12.400 66.163  
Conserge 12.400 67.138  
Vigilant 11.400 59.011  
 Plus  
 Salari B conveni  
 diari diari  
- Tallers  
Cap Tallers 725 3.386  
Cap Secció 650 2.120  
Cap Equip 560 2.043  
Corrector 538 2.003  
Atenedor 455 1.958  
Oficial primera 510 2.001  
Oficial segona 455 1.958  
Oficial tercera 415 1.839  
Cap Vendes 510 2.001  
Per la part social: Per la part econòmica:  
José V. Aleixandre Porcar Jesús Prado Sánchez  
Julio C. Galiana Gallach Rafael Claramunt Mollá  
Susana Golf Sánchez Lorenzo Galiana Gallach  
Vicente García Vidal Ana Sánchez Valle  
Aygues Cejalvo  
Amat Sapena Castro  
Tomás Martínez Canet  
Francisco J. Fuentes Pérez